Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 802

4. A képzés főbb tanulmányi területei és azok arányai 4.1. Az összes kreditmennyiségen belül gyakorlathoz kapcsolódik: 30% 4.2. Főbb képzési szakaszok, témakörök és ezek kreditszáma 4.2.1. Alapozó képzés: 21 kredit Alapozó ismeretek: pszichológiatörténet, művészetpszichológia, szociológia, művészetszociológia, az etika művészi, művészeti vonatkozásai, esztétika, művészettörténet, irodalomelmélet, drámaelméletek, dramaturgia, jogi ismeretek, különös tekintettel a szerzői jogvédelemre. 4.2.2. Törzs- és szakképzés: 84 kredit — szakmai elméleti ismeretek (58 kredit): filmtörténet, film- és kommunikációelmélet, — szakmai gyakorlati ismeretek és készségek (26 kredit): = a mozgókép elemzése elemi kompozíciós, narrációs és stilisztikai szinten, e szintek megkülönböztetése és interpretációs célú alkalmazása, = a mozgóképkészítés alapfokú ismerete, a videokamera és a montírozó berendezés használata, az elemi mozgóképi hatások létrehozása (történetszervezés, jelenetezés, forgatókönyvírás, szcenika, képalkotás, színészvezetés, dialógusszerkesztés, vágás).

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes